ኣማሓዳሪ ዞባ ሊጉሪያ፡ ጆቫኒ ቶቲ ነቲ ማእከላይ መንግስቲ ኣብቲ ዞባ ናይ ህጹጽ ግዜ ኣዋጅ ክእውጅ ሓቲቱ። ካቢነ ምኒስተራት ኣብ ጄኔዋ ኣኼባ ድሕሪ ምክያዱ ድማ፡ ቀዳማይ ሚኒስተር ኮንቴ፡ ነቲ በቲ ኣማሓዳሪ ዞባ ሉጉሪያ ዝቐረ ጠለብ ናይ ህጹጽ ግዜ ኣዋጅ ምእዋጅ ከምዝተቐበልዎን፡ መንግስቲ ኣብ ሉጉሪያ ናይ 12 ኣዋርሕ ናይ ህጹጽ ግዜ ኣዋጅ ከምዝኣወጀን፡ ንጊዝያዊ መዓላ ዝውዕል 5 ሚልዮን ዩሮ ከምዝሰለዐን ገሊጹ። መንግስቲ ሃገራዊ ናይ ሓዘን መዓልቲ ክእውጅን ምስቲ ናይ ቀብሪ መዓቲ ክሳነ ድማ መደብ ከምዘለዎን ገሊጹ። ``እዚ ዘጓነፈ ዘሐዝን ፍጻመ ኣብ ምዕቡል ሕብረተሰብ ከጓንፍ ቅቡል ኣይኮነን፡ መንግስቲ ድማ ተመሳሳሊ ሓደጋ ንኸየጓንፍ ኩሉ ዝክኣሎ ክገብር ኢዩ`` ኢሉ። መን እዮም ነይሮም እቶም ግዳያት?
